|  |  |
| --- | --- |
| **DATUM POHODA** čas in kraj odhoda | Sobota, 14.4. 2018, ob 8.uri**Železniška postaja Velenje** |
| **LEPI ČEVELJC****TRŠKA POT – po obronkih ŠOŠTANJA** |
| PREDVIDENI POVRATEK: | ob 13. 40 na železniški postaji v Velenju |
| VRSTA PREVOZA | Vlak iz Florjana |
| CENA | vozovnica za vlak |
| ZAHTEVNOST: | Lahka, nezahtevna pot |
| OPREMA: | Planinska obutev, topla oblačila  |
| VREME: | V primeru slabe vremenske napovedi, se izlet prestavi. |
| POTREBNI DOKUMENTI: | Dnevnik Mladega planinca, plačana planinska članarina za leto 2018  |
| MALICA IN PIJAČA: | Iz nahrbtnika |
| OPOZORILO: | Udeleženec je dolžan upoštevati navodila in odločitve vodnika. |

OPIS POTI

Trška pot obkroža mesto Šoštanj. Začne in konča se pri ribiški koči ob Družmirskem jezeru , vendar bomo mi pot začeli v Velenju, šli peš do obrata HTZ in se tam povzpeli na Lokoviško hribovje. Sprva vodi po slikovitem in razglednem slemenu , ki ločuje Lokovico od jedra Šaleške doline. Razgled se od tukaj odpira na vse strani. Na vzhodu so pred nami bližnji griči: Lilijski grič, Gradišče, Trnekov hrib in višje vzpetine: Ramšakov vrh in Radojč. Od vzhoda proti severu se nam pogled ustavi na [Paškem Kozjaku](https://sl.wikipedia.org/wiki/Pa%C5%A1ki_Kozjak), za njim pa se odkriva [Pohorje](https://sl.wikipedia.org/wiki/Pohorje) s svojimi vrhovi [Črni vrh](https://sl.wikipedia.org/wiki/%C4%8Crni_vrh), [Velika Kopa](https://sl.wikipedia.org/w/index.php?title=Velika_Kopa&action=edit&redlink=1) in [Kremžarjev vrh](https://sl.wikipedia.org/w/index.php?title=Krem%C5%BEarjev_vrh&action=edit&redlink=1) . Naprej proti severu se tik nad Šaleško dolino vzpenjajo Lubela, Vodemla, Stropnica in Graška gora. Najbolj markantna gora na severni strani je [Plešivec](https://sl.wikipedia.org/wiki/Ple%C5%A1ivec) ali Uršlja gora, kakor ga domačini rajši poimenujejo. Nad Topolšico se dviga Lom, zahodneje je vas [Bele Vode](https://sl.wikipedia.org/wiki/Bele_Vode) s Svetim Križem in v ozadju [Smrekovec](https://sl.wikipedia.org/wiki/Smrekovec) . Na zahodu so [Golte](https://sl.wikipedia.org/wiki/Golte) , daleč v ozadju se dvigajo tudi vrhovi [gornje Savinjske doline](https://sl.wikipedia.org/w/index.php?title=Zgornje_Savinjska_dolina&action=edit&redlink=1): [Rogatec](https://sl.wikipedia.org/wiki/Rogatec), Lepenatka in Menina, bolj proti jugu pa [Dobrovlje](https://sl.wikipedia.org/wiki/Dobrovlje). Na jugu vidimo Goro Oljko, v ozadju pa tudi Zasavske hribie.

Pot nas vodi mimo kmetije Vrhovnik, katere začetki segajo vse tja v srednji vek, saj se kmetija s tem imenom na tem mestu prvič omenja že v 15. stoletju. Še mnogo starejši je naslednji očak, [Pusti grad](https://sl.wikipedia.org/wiki/Pusti_grad). Ta opazuje dogajanje v naselbini pod seboj že od 12. stoletja, kar pomeni, da je najstarejša še (delno) ohranjena stavba v zahodnem delu Šaleške doline. Do danes je ostala ohranjena polovica osrednjega stolpa, po uspešni obnovi pa prihajajo njegove izjemno lepe in pravilno grajene kamnite lege še lepše do izraza.

Nadaljujemo do kmetije Pušnik, kjer prijazni domačini radi pokažejo svojo majhno narodopisno zbirko lesenih izdelkov. Od Pušnika se po strmi potki spustimo do soteske Penk, kjer je bil pred več kot dvesto leti tudi rudnik svinca in cinka. Danes nas na obstoj tega rudnika spomni le še vedno vidni vhod v jamo. V Penku je [cerkev sv. Mihaela](https://sl.wikipedia.org/w/index.php?title=Cerkev_sv._Mihaela&action=edit&redlink=1), ki je bila zgrajena leta [1974](https://sl.wikipedia.org/wiki/1974) kot nadomestilo za staro, zaradi ugrezanja doline podrto farno cerkev.

Tu se naša pot konča. Trška pot se sicer nadaljuje skozi zaselek Metleče in gozd Široko do Vile Široko in naprej preko gričevja Gorica do ribiške koče. Mi pa gremo v Penku na vlak in se vrnemo na naše izhodišče.

PRIJAVA IN INFORMACIJE: Prijavite se mentorici Petri Oder Čevnik do srede, 11.4.2018.